Predsjednik Opštine Nikšić razmotrio je Izvještaj o radu i finansijskom poslovanju Javne ustanove Narodna biblioteka „Njegoš” Nikšić za 2022. godinu i dao sledeće

**O C J E N E**

1. Javna ustanova Narodna biblioteka „Njegoš” Nikšić je u 2022. godini uspjela da realizuje planirane programske sadržaje sa visokom profesionalnom odgovornošću povezujući bogatu tradiciju sa zahtjevima informatičkog doba i korisnika.
2. Biblioteka je kroz sprovedene aktivnosti u prethodnom periodu značajno doprinijela razvoju opšteg i stručnog obrazovanja, podsticanju ličnog, profesionalnog i socijalnog razvoja, kako kod djece, tako i kod odraslih.
3. Kulturno-obrazovna, informativna i izdavačka djelatnost Biblioteke je u izvještajnoj godini realizovala i inicirala heterogen modul značajnih manifestacija i publikacija.
4. Biblioteka je u 2022. godini uspješno organizovala Drugi Jesenji sajam knjiga, uz podršku Opštine Nikšić, Ministarstva kulture i Ambasade Francuske u Crnoj Gori, čime je nastavila tradiciju okupljanja renomiranih stvaraoca iz oblasti kulture, obrazovanja, nauke i umjetnosti.
5. Prestižna manifestacija XXV „Nikšićki književni susreti” nastavila je započetu tradiciju sa primarnim ciljem popularisanja nacionalne i regionalne književnosti, te podsticanje stvaralaštva mladih pjesnika.
6. Osim promocije autora iz našeg grada i države Biblioteka je ugostila i promovisala respektabilan broj autora i umjetnika iz regiona i na taj način dala značajan doprinos razvoju kulturne scene grada pod Trebjesom.
7. Biblioteka je uz pomoć Osnivača riješila problem dodatnog prostora koji je adaptiran za potrebe čitaonice u okviru koje je i čitaonica za slijepa i slabovida lica i koja zadovoljava propisane standarde kada je u pitanju lak pristup ovim osobama.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove Narodna biblioteka „Njegoš” Nikšić za 2022. godinu.
2. Biblioteka, kao reprezentativna ustanova kulture u Nikšiću, će u narednom periodu sprovoditi intenzivne aktivnosti na obogaćivanju bibliotečkog fonda i raznovrsnim akcijama pokrenuti, osnaživati i popularisati čitalačku naviku kod svih građana, a posebno onih najmlađih.
3. Saradnja sa vaspitno-obrazovnim institucijama u gradu omogućiće uključivanje još većeg broja djece školskog i predškolskog uzrasta i omladine u aktivnosti Biblioteke što će posebno doprinijeti afirmaciji značaja knjige i čitanja.
4. U tekućoj godini je za očekivati da će Biblioteka realizacijom promocija knjiga, književnih i poetskih večeri i manifestacije „Nikšićki književni susreti” značajno doprinijeti unapređenju ukupne kulturne ponude i razvoju kulturnog života u gradu.
5. U narednom periodu potrebno je unapređivati tehničku i tehnološku opremljenost u svim segmentima (obrada, korišćenje i zaštita bibliotečke građe, savremene digitalne tehnologije, interneta i dr.).

PREDSJEDNIK

Marko Kovačević, s.r